stanford-oval/wikipedia huggingface dataset:
Mopo
Erilaiset mopot > Pappamopot

Pappamopo kuvaa käsitteenä mopoja, joilla suomalaiset kulkivat välttämättömät ajonsa ennen autojen yleistymistä maassa. Yhteisenä tekijänä pappamopoilla oli levyrunko, polkimet ja kaksi vaihdetta. Jalkatappien syrjäyttäessä polkimet myös näihin malleihin tuli jalkavaihteet. Pappamopo on käsitteenä myöhäissyntyinen ja se kuvaa nimityksenä tyypillisintä käyttäjäkuntaa: ikääntyneet miehet ja naiset huristamassa kirkonkylälle kauppa-asioille savuttavalla kulkupelillään. Mopojen valtakaudella 1950- ja 1960-luvulla mopoilla ajoi laajempi kirjo kansalaisia, myös nuorempia ja työikäisiä. Sukupolvenvaihdos on koskettanut myös pappamopoilijoita: erilaiset perinnekerhot vaalivat nyt pappamopojen kunniaa ja säilymistä ajokuntoisina.[lähde? ]
Suomalaisvalmisteisia mopoja:
Solifer Export
Tunturi Start
Tunturi Maxi
Tunturi Automat
Erilaiset mopot > Urheilumopot

Nämä aikoinaan erityisesti nuoria silmällä pitäen valmistetut mopot alkoivat yleistyä 60-luvulla. Aluksi mopoissa käytettiin levyrunkoja, mutta 70-luvun puolivälin tienoilla siirryttiin esimerkiksi Tunturin ja Soliferin osalta teräsputkirunkoihin. Tämän aikakauden mopot ovat melko matalia ja pitkiä.
Urheilumopojen ryhmän tunnetuimpia edustajia ovat levyrunkoinen Tunturi Sport, putkirunkoiset Tunturi Super Sport, Solifer SM ja Helkama Raisu.[lähde? ]
Erilaiset mopot > Tossumopot eli pikkumopot

1970-luvun alussa Suomeen alettiin tuoda Japanista niin sanottuja "tossumopoja", eli pienirenkaisia ja muutenkin pienikokoisia, keveitä mopoja. Näiden esikuvia olivat kaksitahtinen Suzuki PV50 sekä nelitahtinen Honda Z50 Monkey, jonka tyyppisiä mopoja myydään nykyäänkin kiinalaisina jäljitelminään (Jincheng, Baotian, Honlei, Sky Team jne.) Muita tossumopoja ovat esimerkiksi Tunturi Break, Tunturi Hopper, Helkama Ässä ja Helkaman ensimmäinen ja alkuperäinen tossumopo, jota markkinoitiin kauppanimikkeellä Tossu.[lähde? ]
Erilaiset mopot > Enduromopot

Enduromopojen aika alkoi 1980-luvun puolessavälissä ja jatkuu yhä. Enduromopoissa on hyvät maasto-ominaisuudet. Joustovarat ovat suuret, maavara on runsas ja mm. pakoputki viety yläkautta. Ensimmäisiä suosittuja enduromopoja olivat Helkama AX, Tunturi Tiger, vesijäähdytetty Tunturin Tiger Aqua, Suzuki S ja Suzuki S1. Nykyään suosiossa ovat valmistajat Aprilia, Beta, CH-Racing, CPI, Derbi, Gas Gas, Generic, Gilera, Keeway, Kinroad, Kymco, Masai, Malaguti, MBK, Motorhispania, Peugeot, Rieju, Skyteam, Yamaha. Uusissa enduromopoissa on usein kuusi vaihdetta ja moottorit ovat suurelta osin kaksitahtisia. Uusimmat enduromopot ovat melko korkeita (n. 85–95 cm:n istuinkorkeus).[lähde? ]
Enduromopoja:
Yamaha DT50x/50r
Masai db (Dirtbike)
MBK X-Limit
Malaguti XTM/XSM
Derbi Senda Xrace/Xtreme/DRD Racing/DRD Pro/DRD Pro Malossi
Aprilia SX/RX/MX
Beta RR50 Motard Standard/Motard/Motard Track/Enduro Standard
Ch Racing WXE/WSM
Cpi SX/SM
Factory Bike YR 50 Chrono/Desert
Gilera SMT/RCR
Peugeot XPS/ Street EVo
Motorhispania MH10/MH10 PRO SM/FuriaMax/RYZ
Gas Gas Rookie EC/SM
Kinroad GY50/PY50
Keeway TX supermoto/enduro
Rieju RRX/RSX/RR/MRT
Solifer supermoto/enduro
Bultaco Lobito
HM Derapage/CRM/CRE
Fantic caballero 50
Generic Trigger 50 X/SM
Derbi, Aprilia ja Gilera ovat nykyään Piaggion omistuksessa. Kyseisten merkkien mopot olivat ennen varustettuja Rabasan koneella, ja pyörät on valmistettu samoista osista. Nykyään koneena on Piaggion kone. Esimerkiksi Derbi Senda X-Tremeä vastaa Gilera SMT/RCR, erona vain katteet ja jälleenmyyntihinta.[lähde? ]
Erilaiset mopot > Moposkootterit

Skootterilla tarkoitetaan kaksipyöräistä ajoneuvoa, joka on lähes täysin katettu muovilla tai metallilla. Skootterin jalkatilassa oleva etuseinä on tarkoitettu suojaamaan kuljettajaa roiskeilta ja viimalta. Jaloille on jalkatila ja astinlaudat, matkustajalla voi olla jalkatapit. Jalkatilassa on myös kätevä kuljettaa vaikka ostoskassia. Penkin alla on yleensä myös jonkinlainen tavaratila. Skootterien vakiovarustukseen kuuluu polkimen lisäksi useimmiten sähkökäynnistin. Toisiovetolaitteena toimii variaattori. Merkkejä ja malleja on valtavasti, mutta yhtenä tärkeimmistä voidaan mainita skootterin kehittäjän, italialaisen Vespan ajokit. Skoottereiden osalta nelitahtimoottorien käyttö on syrjäyttämässä perinteisen kaksitahtisen moottorin. Kaikki skootterit eivät ole kuitenkaan mopoja. Markkinoilla on skootterimallisia pyöriä, jotka ovat Suomen lain mukaan kevytmoottoripyöriä tai moottoripyöriä. Mopoiksi rekisteröitäviä skootterimallisia mopoja kutsutaan moposkoottereiksi.[lähde? ]
Muovi korvasi metallin ja toisaalta taiwanilais-kiinalaiset kevytmoottoripyörätyyppiset skootterimopot yleistyivät. Niissä oli rumpujarrujen sijaan levyjarrut sekä käynnistyspolkimen sijasta ja myöhemmin ohessa sähkökäynnistysmahdollisuus, mikä edellytti akkua.[lähde? ]
Moposkoottereita:
Keeway F-act
Kymco ZX Super Fever
Yamaha BWS
Baotian
Peugeot Speedfight 2  ja Kisbee
MBK Nitro
SYM orbit 2
MBK Ovetto
Yamaha Aerox
Yamaha Neo´s
Keeway Matrix
Aprilia SR 50
Solifer Export/XTR50/Speed/SFR/50S/50R
CPI GTR
Fude
Generic Xor
Kymco Agility ja Super 9
Derbi GP1
Helkama SC2
Gilera Stalker
Erilaiset mopot > Custom-mopot

Custom-mopot eivät ole kovin yleisiä kulkupelejä Suomessa. Kyseisiä mopoja valmistavat lähinnä kiinalaiset yritykset, kuten Jincheng ja Kinroad. Custom-mopoissa on lähes poikkeuksetta Honda Monkeyn vähän kuluttava nelitahtimoottori.[lähde? ]
Muutamia kustomeita:
Jincheng Knight 50 (Q-8)
Kinroad Starrider
Kinroad Prince
Regal Raptor
Erilaiset mopot > Sähkömopot

Sähkömopojen etuina ovat hiljaisuus, pieni huollon tarve, edullisuus (ajomatka on jopa 400 km euron energiakustannuksella) ja paikallinen saasteettomuus. Yhdellä latauksella ajomatkaksi muodostuu kuitenkin vain noin viisikymmentä kilometriä (vuonna 2011).[lähde? ]
Erilaiset mopot > Invalidimopot

Sodan jälkeisinä vuosina oli paljon sotainvalideja, jotka tarvitsivat kulkupelin asioidensa hoitamiseen. Tätä tarvetta varten Ilmajoen Koskenkorvalla toimiva Erkkola Ky ryhtyi valmistamaan kolmepyöräisiä invalidimopoja, niin sanottuja Erkkoloita, joissa oli edessä tuulilasi ja ympärillä kevyt verhoilu säänsuojana. Mopoihin oli mahdollista asentaa erilaisia lisävarusteita, kuten tuulilasinpyyhin ja radio. Viimeiset vuosimallit oli varustettu sähköstartilla. Erkkoloiden voimanlähteenä toimi automaattivaihteinen, 50-kuutioinen Sachs Saxonette -moottori.[lähde? ]
Virittäminen

Virittämisellä tarkoitetaan pääasiassa tieliikennekäytössä olevan mopon muuttamista siten, että se ylittää laissa sallitun rakennenopeuden 45 km/h. Virittämistä on myös mopon rakenteen muuttaminen muulla lainvastaisella tavalla, kuten iskutilavuuden suurentaminen yli 50 cm³:n. Trafin mukaan mopo tulkitaan moottoripyöräksi, jos sen suurin rakenteellinen nopeus ylittää 45 km/h tai sylinterin iskutilavuus on yli 50 cm³.
Itse virityksen teko ei ole laitonta, eikä viritetyn mopon hallussapito ole laitonta (rekisteröimättömänä, mökkimopo, kilpamopo), mutta sellaisella ajaminen yleisellä tiellä on laitonta. Lisäksi on laitonta pitää viritettyä mopoa rekisteröitynä mopona. Rangaistukseksi annetaan huomautus tai määrätään rike- tai päiväsakko. Moottoripyöräksi asti viritetyllä mopolla ajaminen johtaa lisäksi syytteeseen ajokortitta ajosta niille, joilla ei ole kevytmoottoripyörän kuljettamiseen oikeuttavaa ajokorttia, sekä aiheuttaa mahdollisesti vero- ja vakuutusmaksuseuraamuksia.
Liikenneturvan tutkimuksen mukaan suuri osa mopoista on tietoisesti viritettyjä. Tutkimukseen vastanneiden ammattikoululaisten mopoista yli 80 % oli viritettyjä ja lukiolaisten mopoista lähes 70 %. Tutkimusta varten haastateltujen kertoman mukaan heidän mopojensa nopeuksien keskiarvo oli 72 km/h. Jäädessä poliisille kiinni viritetyllä kevytmoottoripyöräksi luokiteltavalla mopolla kustannukset voivat nousta jopa tuhanteen euroon.[lähde? ]
Aiheesta muualla

Kuvia tai muita tiedostoja aiheesta mopo Wikimedia Commonsissa
Miia Krause: Mopoja ei ole suunniteltu Suomen ilmastoon. Yle Helsinki 16.4.2011.
Koko kansan kulkuneuvo mopedi (1960-luku) Ylen Elävä arkisto
Venäläinen mopedi ZiD-50 "Pilot".
Moottoripolkupyörä
Tunturi-mopo.
Nykyaikainen moposkootteri (Aprilia SR50).
SYM-skootterin sähkökäynnistin
Nissan Fairlady Z

Nissan Fairlady Z -nimellä on myyty Japanissa seuraavia Nissan-malleja:
Datsun 240Z, 260Z, 280Z (1969–1978)
Datsun 280ZX (1978–1983)
Nissan 300ZX (1983–2000)
Nissan 350Z (2002–2009)
Nissan 370Z (2009–2020)
Nissan Z (2022–)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nissan Fairlady Z”, voi hakea sivunnimihaulla, laajalla sivunnimihaulla tai tekstihaulla.
Nicklas Maripuu

Nicklas Maripuu 2018
Nicklas Maripuu (s. 2. maaliskuuta 1992 Tukholma, Ruotsi) on ruotsalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskikenttäpelaaja.
Aiheesta muualla

Kuvia tai muita tiedostoja aiheesta Nicklas Maripuu Wikimedia Commonsissa
New Haven (albumi)

| New Haven The Chant |
| --- | --- | --- |

Studioalbumin tiedot
 Julkaistu: 6. kesökuuta 2014
 Formaatti: CD, DVD
 Levy-yhtiö: Lifeforce Records
The Chantin muut julkaisut
| A Healing Place 2012 | New Haven 2014 |   |
New Haven on The Chantin neljäs albumi, joka julkaistiin 6. kesäkuuta 2014.
Kappaleet

Earthen – 3.24
Minotaur – 6.22
Playwright – 7.55
Falling Kind – 5.59
Drifter – 6.23
Cloud Symmetry – 5.22
Until We Witness – 7.46
Come To Pass – 8.26
Sun Below – 3.45 (bonuskappale)
Arvostelut

Kaaoszine: 10/10
Soundi:
Niilo Mäki Instituutti

Niilo Mäki instituutti (NMI) on Jyväskylässä toimiva oppimisvaikeuksien tutkimusyksikkö. NMI:n taustalla toimivat Jyväskylän yliopistosäätiö, Jyväskylän kaupunki ja Haukkalan lastenpsykiatrisen hoitolaitoksen kannatusyhdistys. Sen toimintaa ovat rahoittaneet muun muassa Sosiaali- ja terveysjärjestöjen avustuskeskus, Kela, STAKES, Opetushallitus, EU ja yksityislahjoittajat.
NMI tarjoaa koulutusta ja julkaisee NMI-Bulletin lehteä, kirjallisuutta sekä testi-/arviointimenetelmiä. Niilo Mäki Instituutti oli perustamisestaan asti ylläpitänyt Lastentutkimusklinikkaa yhteistyössä Jyväskylän kaupungin Perheneuvolan kanssa. Tammikuussa 2023 Lastentutkimusklinikan toiminta ja ylläpito siirtyi täysin Keski-Suomen Hyvinvointialueen toiminnaksi.
Aiheesta muualla

Lisätietoa Keski-Suomen hyvinvointialueen Lastentutkimusklinikasta ja sen palveluista
New Golgotha Rising

| New Golgotha Rising Clandestine Blaze |
| --- | --- | --- |

Studioalbumin tiedot
 Äänitetty : helmikuu 2015
 Julkaistu: 2. huhtikuuta 2015
 Formaatti: CD, LP, kasetti
 Tuottaja(t): Mikko Aspa
 Tyylilaji: black metal
 Kesto: 38.59
 Levy-yhtiö: Northern Heritage
Clandestine Blazen muut julkaisut
| Harmony of Struggle 2013 | New Golgotha Rising 2015 | City of Slaughter 2017 |
New Golgotha Rising on suomalaisen black metal -yhtye Clandestine Blazen kahdeksas studioalbumi. Se julkaistiin 2. huhtikuuta 2015 levymerkillä Northern Heritage. Vinyylipainos julkaistiin 3. kesäkuuta 2015.
Kappaleet

Evocation Under Starlit Sky – 6.07
Fractured Skull – 4.39
Consumed by Flames – 4.30
New Golgotha Rising – 4.13
Culling Species – 4.55
Passage to New Creed – 5.33
Final Hours of Sacrifice – 9.02
Kokoonpano

Mikko Aspa – laulu, kaikki instrumentit
Arvostelut

Imperiumi.net:
Metalliluola.fi: 6+/10
Aiheesta muualla

New Golgotha Rising Discogsissa. (englanniksi)
Albumi New Golgotha Rising Encyclopaedia Metallum -sivustolla (englanniksi)
Nikolai Clayhills

Nikolai Clayhills vuonna 1902.
Nikolai Clayhills (ven. Николай Васильевич Клейгельс, Nikolai Vasiljevitš Kleigels; 25. marraskuuta 1850 Pietari – 4. elokuuta 1916 Joutseno) oli suomalainen Venäjän keisarikunnan armeijassa palvellut ratsuväenkenraali.
Clayhillsin vanhemmat olivat everstiluutnantti Basilius Clayhills ja Anna Ivanovna. Kenraaliluutnantti Wladimir Clayhills oli hänen veljensä ja Catherine Teleschow hänen puolisonsa. Nikolai Clayhills opiskeli sekä 2. sotaopistossa että Paavalin kadettikoulussa Pietarissa ja vielä Nikolain ratsuväkiopistossa. Sieltä valmistuttuaan hänet ylennettiin kornetiksi 1868 ja määrättiin 9. rakuunarykmenttiin. Keisarin sivusadjutantti hänestä tuli 1878 ja Varsovan ylipoliisimestari 1888. Kenraalimajuriksi Clayhills ylennettiin 1892. Hän toimi Pietarin kaupungin prefektinä 1895–1903 ja Kiovan, Volynian ja Podolian kenraalikuvernöörinä 1903–1905. Kenraaliluutnantiksi Clayhills ylennettiin 1899 ja ratsuväenkenraaliksi 1905, jolloin hän erosi sotapalveluksesta. Hän sai vielä reservissä 1910 ylennyksen keisarin kenraaliadjutantiksi.
Aiheesta muualla

Kuvia tai muita tiedostoja aiheesta Nikolai Clayhills Wikimedia Commonsissa
Nivalan Kristuksen kirkastumisen kirkko

| Kristuksen kirkastumisen kirkko |
| --- | --- |

Sijainti:  Jokikyläntie 7, Nivala
Kirkkokunta:  Suomen ortodoksinen kirkko
Hiippakunta:  Kuopion ja Karjalan hiippakunta
Seurakunta:  Kuopion ortodoksinen seurakunta
Rakentamisvuosi:  1961 rukoushuoneeksi kirkoksi 2007
Suunnittelija:  Ilmari Ahonen
Materiaali:  puu
Tyylisuunta:  funktionalismi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nivalan Kristuksen kirkastumisen kirkko eli Nivalan ortodoksinen kirkko on ortodoksinen kirkkorakennus Nivalassa. Rakennus valmistui rukoushuoneeksi vuonna 1961 ja vihittiin seuraavana vuonna käyttöön. Vuonna 2001 kirkkoa laajennettiin leventämällä sitä sekä oikealta että vasemmalta puolelta. Piirustukset laati arkkitehti Pekka Taskinen. Vuonna 2005 valmistui alttarin laajennus, jolloin tuli ajankohtaiseksi uuden ikonostaasin rakentaminen. Se valmistui kesällä 2007. 6. elokuuta 2007 Oulun metropoliitta Panteleimon vihki rukoushuoneen kirkoksi.
Naurettava 90-luku

| Naurettava 90-luku Jope Ruonansuu |
| --- | --- | --- |

Albumin kansikuva.
Kokoelmalevyn tiedot
 Äänitetty : 1991–1999
 Julkaistu: 2000
 Formaatti: CD, C-kasetti
 Levy-yhtiö: AXR
Listasijoitukset
  10.
Jope Ruonansuun muut julkaisut
| Neuroopan omistajat 1999 | Naurettava 90-luku  | Hauskaa joulua t: Jope 2000 |
Naurettava 90-luku on Jope Ruonansuun vuonna 2000 julkaistu kokoelma-albumi. Se julkaistiin kahden CD-levyn yhteiskokoelmana sekä C-kasettina. Kokoelma-albumi sisältää vuosina 1991–1999 levytettyjä kappaleita ja sketsejä.
Albumi oli vuonna 2001 myynyt kultalevyyn oikeuttavan määrän. Vuonna 2004 albumia oli myyty platinalevyn verran.
Kappaleet > CD 1

Nyt lähtee läskit – 2.47
Rölli – 0.38
Traktorinpyörä on traktorinpyörä – 3.36  (alkuperäinen kappale: Moottoripyörä on moottoripyörä)
Pulkkisen Jorma – 0.42
Maaherra – 2.42
Oula Mälkättäjä -räp – 2.57
Talonmies Jansson – 1.23
Aarne Tanninen ”Täällä Washington” – 2.32
Posti Pekka höyryttää – 1.44
Epäterveys jenkka (voi hyvin) – 0.58
Kurahaaran veljekset – 1.40
Laulava talonmies – 2.32
Kauko – 2.41
Aarne Tannisen raportti – 2.18
Ämpäritolkulla Fernet Brancaa – 2.21
Kaurapuuroa ja pontikkaa – 3.28
Hirveät huulet – 4.47
Ilman jarruja helvettiin – 4.33
Haluatko ostaa vokaalin – 3.34
Maha – 3.22
Jasser Arafat – 3.17
Musta hevonen – 2.57
Ritke Vorresteri – 2.13
Suomi valmiina nousuun – 2.30
Kaiken takana (on piilossa) – 1.26
Maran puhe – 0.31
Essayahh – 2.48
Chili on loppu – 3.16
Manun humppa – 2.43
Mexicon kuu – 2.58
Kappaleet > CD2

Jätkän tekno (alkuperäinen kappale: Jätkän humppa) – 2.20
Kiikun kaakun kukkaset – 2.37
Tollo peloton – 2.41
Speden Spelit – 0.53
Pappi vaan joi – Ripari Mix – 3.18
Matin kullat – 0.58
So Not – 2.33
Vorrsasta – 2.42
Virtas-Jukka – 2.52
Torstin mopo – 0.22
Jukka Pekka Palo – 3.06
Maran aamujumppa – 2.37
Besser + bisser ja henkselit – 0.44
Maksaloota – 3.06
Enkeleitä toisillemme – 3.54
Hylamansikki – 2.28
Laila – 2.30
Kolme presidenttiä – 2.32
Pyykkipojat (alkuperäinen kappale: Les Lavandiéres du Portugal) – 1.44
Mararock (alkuperäinen kappale: Kakerock) – 2.39
Satasen laina – 3.27
Mattiesko Hytönen – 2.35
Asia vilpitön hä! – 3.26
Riitta ja Topi – 2.20
Meidän isä synnyttää – 3.00
Soneranputsausjenkka – 1.35
Kesmihumppa – 2.51
Rampa-Maija – 3.14
Todella juoppojen soittajien blues – 2.28
Länsirannikolla – 3.51
Aiheesta muualla

Naurettava 90-luku Discogsissa. (englanniksi)
Never to Dawn

| Never to Dawn Beheaded |
| --- | --- | --- |

Studioalbumin tiedot
 Äänitetty : Temple Studio, Malta
 Julkaistu: 6. marraskuuta 2012
 Tyylilaji: brutaali death metal
 Kesto: 43.36
 Levy-yhtiö: Unique Leader Records
Beheadedin muut julkaisut
| Ominous Bloodline 2005 | Never to Dawn 2012 |   |
Never to Dawn on maltalaisen brutaalin death metalin yhtyeen Beheadedin neljäs studioalbumi. Se julkaistiin vuonna 2012 levymerkillä Unique Leader Records.
Kappaleet

Elapsed in the Vortex of Extinction – 5.14
Lament of a Sordid God – 4.00
Where Hours Etch Their Name – 5.47
Perished into Inexistence – 4.18
Never to Dawn – 5.50
Dead Silence – 2.38
Towards an Abducted Sun – 3.00
Descent into Sanguinary Seas – 5.11
The Ancient Acumen – 7.38
Kokoonpano

David "Cejca" Cachia – bassokitara
Chris Brincat – rummut
Robert Agius – kitara
Omar Grech – kitara
Frank Calleja – laulu
Kokoonpano > Muut tekijät

David Vella – äänittäjä
Stefano Morabito – miksaaja, masteroija
Frank Hayes – layout
Arvostelut

Sputnik Music: 4/5
Aiheesta muualla

Albumi Never to Dawn Encyclopaedia Metallum -sivustolla (englanniksi)
Noel Borshi

Noel Borshi (s. 13. helmikuuta 1996 Rooma, Italia) on albanialainen uimari. Hän kilpaili vuoden 2012 kesäolympialaisissa Lontoossa ja jäi siellä naisten 100 metrin perhosuinnissa 40. sijalle. Hän oli Lontoon olympialaisten nuorin Albaniaa edustanut osallistuja.
Noel Desmond Daly

Noel Desmond Daly (10. helmikuuta 1929 Sale – 14. tammikuuta 2004) oli australialainen roomalaiskatolinen piispa. Hänet vihki papiksi Salen hiippakuntaan Richard Ryan 27. heinäkuuta 1952. Hänet nimitettiin Sandhurstin hiippakunnan johtoon 21. huhtikuuta 1979, ja piispaksi vihkiminen seurasi 11. heinäkuuta. Pääkonsekraattorina toimi Arthur Francis Fox, jota avustivat Bernard Denis Stewart ja Francis Xavier Thomas.
Daly erosi tehtävistään 1. heinäkuuta 2000.
Notkolan seisake

Notkolan seisake (lyh. Nla) oli rautatieliikennepaikka, joka sijaitsi rataosalla Haapamäki–Jyväskylä ratakilometrillä 305+631 tasoristeyksen vieressä. Seisake avattiin 15. maaliskuuta 1954. Matkustajaliikenne loppui 27. syyskuuta 1981 ja seisake lakkautettiin 23. toukokuuta 1982. Notkolassa oli odotuskoppi.
Nicky Shorey

| 0 | 1 | 2 |
| --- | --- | --- |

Henkilötiedot
Koko nimi: Nicholas Robert Shorey
Syntymäaika: 19. helmikuuta 1981
Syntymäpaikka: Romford, Englanti
Pelipaikka: puolustaja
Pituus: 175 senttimetriä
Seura
Seura: Reading
Pelinumero: 3
Junioriseurat
1998–1999: Leyton Orient
Seurat
| Vuodet | Seura | O (M) |
| 1999–2001 2001–2008 2008–2010 2009–2010 2010 2010–2012 2012– | Leyton Orient Reading Aston Villa →Nottingham Forest →Fulham West Bromwich Reading | 15 (0) 267(12)  24 (0) 9 (0) 9 (0) 53 (0) 15 (0) |
Maajoukkue
| 2007– 2007– | Englannin B-maajoukkue Englanti | 1 (0) 2 (0) |
 Seurajoukkueuran tilastot kattavat vain kansalliset sarjat, päivitetty 22. joulukuuta 2012.  Maajoukkueuran tilastot päivitetty 22. elokuuta 2007.
Nicholas Robert Shorey (s. 19. helmikuuta 1981 Romford, Englanti) on englantilainen jalkapalloilija, joka edustaa Englannin Valioliigassa pelaavaa Readingia. Hän on pelipaikaltaan vasen laitapuolustaja.
Shorey aloitti uransa harjoittelijana Leyton Orientissa vuonna 1998. Shorey murtautui edustusjoukkueeseen ja pelasi muutamia otteluita kausina 1999–2000 ja 2000–2001. Shorey herätti Readingin managerin Alan Pardewin kiinnostuksen ja 10. helmikuuta 2001 hän siirtyi 25 000:lla punnalla Royalseihin. Hän nousi nopeasti joukkueen avauskokoonpanon pelaajaksi.
1. elokuuta 2006 Shorey solmi Readingin kanssa vuoteen 2009 kestävän jatkosopimuksen. 5. toukokuuta 2007 Readingin fanit äänestivät Shoreyn kauden 2006–2007 toiseksi parhaaksi Reading-pelaajaksi.
Shoreyn hyvät peliesitykset kaudella 2006–2007 takasivat Readingin fanien mielestä hänelle paikan Englannin maajoukkueessa ja he lauloivat pitkin kautta laulua "Shorey For England". Kauden kuluessa Brittimediatkin alkoivat puoltaa Shoreyn valintaa maajoukkueeseen ja hänet valittiinkin 25. toukokuuta 2007 pelattuun B-maajoukkueeseen otteluun Albaniaa vastaan. Shorey oli ottelun aloituskokoonpanossa ja hänet vaihdettiin kentältä pois 73. minuutilla. Englanti voitti Burnleyn kotistadionilla Turf Moorilla pelatun ottelun maalein 3–1. Elokuussa 2008 Shorey siirtyi kolmivuotisella sopimuksella Aston Villaan. Elokuussa 2010 hän siirtyi West Bromwichiin. Heinäkuussa 2012 Shorey vaihtoi Readingiin, jota oli edustanut aiemmin vuosina 2001–2008.
Päävalmentaja Steve McClaren valitsi Shoreyn maajoukkueeseen kesäkuun 2007 alussa pelattuihin ystävyysotteluun Brasiliaa vastaan ja EM-karsintaotteluun Viroa vastaan. Debyyttinsä hän teki 1. kesäkuuta 2007 Wembleylla pelatussa 1–1 tasapeliin päättyneessä Brasilia-ottelussa, jossa hän pelasi täydet 90 minuuttia.
Aiheesta muualla

Shoreyn profiili soccerbase.comin sivustolla (Arkistoitu – Internet Archive) (englanniksi)
Niilo Niemi

Niilo Antero Niemi (16. syyskuuta 1889 Tampere – 30. huhtikuuta 1954) oli suomalainen arkkitehti. Hän toimi arkkitehtinä puolustusministeriössä.
Suunnittelutöitä

Länsi-Suomi-lehden toimitalo, Kauppakatu, Rauma 1924
Helsingin sotilasläänin esikunta, Laivanvarustajankatu 6, Ullanlinna, Helsinki 1935
Elokuvateatteri Kinolinna, Vuorikatu, Mikkeli 1938 (arkkitehti Niilo Pulkan kanssa)
Aiheesta muualla

Kasarmirakennuksemme, kirj. arkkitehti Niilo Niemi, Sotilashallinnollinen aikakauslehti, 01.11.1934, nro 11, s. 49, Kansalliskirjaston digitaaliset aineistot
Kasarmirakennuksemme, kirj. arkkitehti Niilo Niemi, Sotilashallinnollinen aikakauslehti, 01.12.1935, nro 12, s. 29, Kansalliskirjaston digitaaliset aineistot
Nicklas Grossmann

| Nicklas Grossmann |
| --- | --- |

Henkilötiedot
Syntynyt: 22. tammikuuta 1985 (ikä 39) Nacka, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  102 kg
Pelinumero:  8
Pelaajaura
Pääsarjaura:  2004–
Aik. seurat:  Iowa Stars (AHL)   Dallas Stars (NHL)   Philadelphia Flyers (NHL)   Arizona Coyotes (NHL)   Calgary Flames (NHL)   Örebro HK (SHL)   Södertälje SK
NHL-varaus:  56. varaus, 2004 Dallas Stars
| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Slovakia 2011 | jääkiekko |  |
|  Pronssia | Sveitsi 2009 | jääkiekko |  |
Nicklas Grossmann (s. 22. tammikuuta 1985 Nacka, Ruotsi) on ruotsalainen pelaajauransa lopettanut jääkiekkopuolustaja. Hän on isokokoinen ja ulottuva puolustaja. Grossmann pelasi urallaan NHL:ssä Dallas Starsin, Philadelphia Flyersin, Arizona Coyotesin ja Calgary Flamesin riveissä.
Ura > Seurajoukkueissa

Grossmann pelasi ensimmäisen miesten pelinsä Södertälje SK:ssa kaudella 2003–2004. Dallas Stars varasi hänet kesällä 2004 varaustilaisuuden toisella kierroksella. Seuraavalla kaudella hän pelasi 31 ottelua ja oli myös Ruotsin kapteeni alle 20-vuotiaiden MM-kilpailuissa. Kaudeksi 2005–2006 Grossmann teki sopimuksen Dallas Starsin kanssa. Hän debytoi NHL:ssä seuraavalla kaudella.
Starsin NHL-joukkueessa Grossmann vakiinnutti paikkansa kaudella 2007–2008. Hän pelasi Starsissa helmikuulle 2012, jolloin hänet kaupattiin Philadelphia Flyersiin. Stars sai vaihdossa toisen kierroksen varausvuoron 2012 ja kolmannen kierroksen vuoron 2013.
Ura > Maajoukkueessa

Nuorten MM-kilpailuissa 2005 Grossmann oli Ruotsin kapteeni. Miesten tasolla Grossmann edusti Ruotsia 2009 ja oli voittamassa pronssia. MM-kilpailuissa 2011 hän oli mukana Ruotsin hopeata saaneessa joukkueessa.